In nomine Domini, amen. Anno Nativitatis ejusdem millesimo ducentesimo nonagesimo sexto, et personaliter constitutus venerabilis vir et discretus magister Girardus de Villa-super-Arciam, canonicus ecclesie Autiss..... Postmodum legavit dictus canonicus subsidio Terre-Sancte centum libras turon. dum tamen generale passagium dicte Terre evenerit infra triennium à tempore mortis sue; et si tale passagium infra dictum tempus non evenerit, voluit quod dicte centum libre Turonenses erogentur pauperibus puellis, per manum ipsius executorum, tam apud Autissiodorum, quam apud Villam-super-Arciam. Item legavit ecclesie Autissiod. sexaginta libras Turon., ad emendos redditus, pro memoria anniversarii bone memorie Erardi quondam Autissiod. episcopi, et ipsius canonici, et omnium benefactorum ipsius, et pro anniversario ipsorum annis singulis, in ipsa Autiss. ecclesia in perpetuum facienda. Item, vicariis S. Johannis-Rotundi in ecclesia Autissiod., decem libras Turon. pro emendis redditibus, et pro Anniversario dicti Erardi episcopi et ipsius, ac benefactorum ipsius, annis singulis, in perpetuum ab ipsis celebrando. Item, vicariis S. Michaelis in ecclesia predicta, decem libras pro anniversario suo et predictorum Erardi et benefactorum suorum, etc. Item, omnibus capellanis habentibus nunc altaria in ecclesia Autissiod. vel in civitate Autiss., tres solidos annui redditus pro anniversario suo, et dicti Erardi quondam Autissiod. episcopi etc. Item, confratrie clericorum de choro Autissiod. decem libras, pro redditibus emendis. Item, monasterio S. Mariani triginta libras pro redditibus emendis, pro anniversario suo, Erardi quondam Autissiodor. episcopi, etc. Item, legavit decem libras dictus canonicus domui Dei S. Stephani Autissiodor., pro emendis redditibus, ut supra. Item, domui Dei de Monte-Autrico, decem libras. Item, domui Dei S. Petri Autiss. quadraginta solidos, pro emendis redditibus, ut supra. Item, monasterio S. Petri Autiss., decem libras pro redditibus emendis, pro anniversario suo et dicti Erardi episcopi, etc. Item, priori et conventui S. Amatoris Autiss. centum solidos pro annuis redditibus emendis, pro anniversario suo et predictorum episcopi et benefactorum. Item, legavit canonicis B. Marie extra muros Autiss., centum solidos pro dicto anniversario. Item, monialibus S. Juliani Autiss., quindecim libras Turon. Item, monialibus de Insulis decem libras pro annuis redditibus, ut predicitur, pro anniversario dicti canonici et Erardi quondam Autiss. episcopi. Item, ecclesie B. Gervasii Autissiodor., centum libras. Item, voluit et precepit, quod die obitus sui distribuantur canonicis Autissiod. de bonis ipsius viginti libre, pro remedio anime sue. Item, legavit cuilibet ecclesie Autissiod. tres solidos, die obitus sui, et cuilibet clerico de choro ecclesie predicte duos sol. turonenses. Item, legavit curato ecclesie B. Petri in Castro, quinque solidos: curato ecclesie B. Regnoberti Autissiodorensis, quinque solidos. Item, voluit et precepit dictus canonicus quod de bonis ipsius fiant tres caritates; una die obitus sui, alia die sequenti, et tertia ad voluntatem executorum ipsius, et cuilibet ad quamlibet dictarum trium caritatum venienti detur unus denarius, etc. Item, voluit quod de bonis suis pauperibus villarum de Monastello, de Bello-Videre et et de Parliaco erogentur, scilicet in qualibet villa decem libras. Item, legavit Johanni de Appogniaco, servienti suo, viginti libras; monialibus de Lisignis triginta libras: ecclesie de Villa-super-Arciam viginti quinque solidos annui redditus: ecclesie de Moris viginti quinque solidos annui redditus ecclesie de Clareyo viginti solidos annui redditus: Fratribus Predicatoribus Autissiod. decem libras Turonenses: Fratribus Minoribus Autissiod. decem libras Turonenses: Filiabus Dei de Autissiod. quadraginta solidos Turonenses. Item, domui Dei S. Germani Autissiod. quadraginta solidos Turonenses. Item, leprosis S. Symeonis Autissiodor. centum solidos. Item, legavit Lamberto de Cruysiaco, curato ecclesie de Poilliaco, viginti libras. Item, voluit et precepit, dictus magister Girardus, quod super omnibus conquestis suis, quos fecit in civitate et finagiis Autissiodor. in quibuscumque rebus existant, scilicet super vineam quam emit, ut dicebat, a Guillelmo Faisserii, ac furno quem emit, ut dicebat, a dicto Pameranlite, et domibus que fuerunt Morelli Aysardi, fundentur per executores suos duodecim vicarie, in quibus sint duodecim vicarii, videlicet quatuor diaconi, quatuor subdiaconi et quatuor acolyti, qui intersint in ecclesia Autissiodorensi matutinis, misse et vesperis; et quod quilibet eorum unum psalterium in qualibet hebdomada legere teneatur. Scilicet quod fundentur in ecclesia Autissiodorensi predicta super bursam capituli Autissiodorensis, si possit commode procurari, ita quod si dictum capitulum in hoc consenserit, quod collatio dictorum duodecim vicariorum perpetuo pertineat ad ipsum, et si in hoc consenserit, quod dictas res teneat et pertineat pro sexaginta libratis terre, de quibus quilibet vicarius habebit si intersit horis, duos solidos qualibet hebdomada; et si non consenserit, premissa posuit et reliquit ordinationi et arbitrio executorum suorum, et pro premissis omnibus exequendis et complendis executores suos fecit magistrum Stephanum de Bonavalle, archidiaconum de Tharasca in ecclesia Laudunensi, magistrum Jobertum, thesaurarium de Tociaco, et Lambertum de Cruseio, curatum ecclesie de Parliaco, Autissiodor. diecesis. Ex codicillo M CC XCXVI, die martis ante festum B. Martini. Legavit siquidem triginta libras Turon. erogandas per manus executorum suorum pauperibus parochie S. Ferreoli, Autiss. diecesis, etc. Item, adhuc elegit inter executores sui testamenti magistrum Hugonem de Hermanto archidiaconum Autissiod.